*București, 12 iunie 2018*

**Marele premiu al Galei Societății Civile 2018 a fost acordat unui proiect din domeniul sănătății**

**Marele Premiu al Galei Societății Civile a fost acordat și anul acesta unui proiect din sfera sănătății. Astfel, în cadrul evenimentului găzduit aseară la Ateneul Român, proiectul „Noi facem un spital” al Asociației Dăruiește Viață a fost desemnat marele câștigător.** Același proiect a obținut și Locul I la secțiunea „Sănătate”.

Asociația Dăruiește Viață i-a provocat pe români să îndrăznească să creadă în forța proprie și în cea a comunității, arătându-le că dacă aleg să se implice în reformarea sistemului, pot obține rezultate notabile, și anume să construiască Primul Spital de Oncologie și Radioterapie Pediatrică din România. “Noi facem un spital” este un proiect îndrăzneț, care a reușit să dărâme mitul că în România nu se poate.

Peste 100.000 de persoane și 1.400 de companii au contribuit, în urma campaniei de informare, conștientizare și sensibilizare dusă de asociație, la construirea de la zero a primului spital din țara noastră finanțat exclusiv din donații și sponsorizări.

„Ediția de anul acesta a Galei Societății Civile a purtat amprenta Reginei Maria, ale cărei valori sunt un adevărat reper pentru toți cei ce vor să crească binele și să ducă o viață în folosul celorlalți. Am ales să scoatem în evidență valorile insuflate de această mare figura istorică a României, sărbătorind și promovând, la rândul nostru, Reginele Neștiute ale Societății Civile. Caracteristicile princiare ale unei astfel de personalități se află în profunzimea oricărei persoane care face bine, iar rolul nostru este să creăm contextul în care aceste calități pot fi aplaudate și astfel promovate drept un exemplu de urmat. Iar o mare parte dintre aceste inițiative sunt recunoscute pe scena Galei Societății Civile în fiecare an”, a declarat Florentina Loloiu, Director Programe Fundația Gala Societății Civile.

În cadrul ediției 2018 a Galei Societății Civile au fost înscrise în competiție 189 de proiecte, programe și campanii de comunicare pe teme sociale.

Cele mai multe proiecte au fost înscrise în 2018 la secțiunea *Proiecte pentru Tineret*, respectiv 30, această secțiune fiind urmată îndeaproape de *Educație, Învățământ, Cercetare*, cu 27 de proiecte și de *Proiecte și campanii de Voluntariat*, cu 26 de proiecte înscrise.

Totodata, competiția a debutat anul acesta cu două noi secțiuni: *Inițiative cetățenești* și *Campanii de comunicare pe teme sociale* și două premii speciale: cel dedicat Organizației New Entry în sector și Premiul Special pentru Inovație.

**Lista completă a câștigătorilor Galei Societății Civile 2018:**

**MARELE PREMIU – GALA SOCIETĂȚII CIVILE 2018**

***NOI FACEM UN SPITAL*** - Asociația Dăruiește Viață

***Educație, Învățământ, Cercetare***

Locul I - ***Getting civically fit - Educație civică*** - Funky Citizens

Locul II - ***LEXY - platformă în limba română pentru copiii dislexici*** - Ionescu Bogdan

Locul III - ***Îndreptar Digital*** - Asociația Techsoup

***Artă și Cultură***

Locul I - ***Mișcare și Culoare*** - Asociația Secția de Coregrafie

Locul II - ***Viața mea prin ochii tăi: O incursiune fotografică în lumea tinerilor instituționalizați din România*** - Asociația The Social Incubator

Locul II - ***Experience Bucharest*** - Grupul de Inițiativă Experience Bucharest

Locul III - ***Orice copil poate călători*** - Anda Maxim, Tudor Maxim, Georgiana Graure

***Apărarea drepturilor individuale/ collective***

Locul I - ***Ocolirea parcului Herăstrău în siguranță pentru pietoni, persoane cu dizabilități și bicicliști*** - Asociația HaicuBicla

Locul II - ***Sensabilitate - caravana pentru conștientizarea surdocecității*** - Fundația Sense Internațional România

Locul III - ***Campania națională "Aripi Frânte"*** - Asociația Necuvinte

***Comportament civic și Participare publică***

Locul I - ***Școli Conectate la Comunitate*** - Fundația Noi Orizonturi

Locul II - ***Canal Busters*** - Asociația HaicuBicla

Locul III - ***Fondul ONG în România*** - Fundația pentru Dezvoltarea Societății Civile

***Sănătate***

Locul I - ***NOI FACEM UN SPITAL*** - Asociația Dăruiește Viață

Locul II - ***#cudrag pentru viitor*** - Asociația Cetatea Voluntarilor Arad

Locul III - ***Fiecare Copil Contează - Siguranță prin educație pentru nutriție și sănătate - S.E.N.S.*** - Salvați Copiii România

***Incluziune socială***

Locul I - ***Răspiua! - spațiu de joacă pentru toți copiii*** - Asociația Metodelor Alternative de Integrare Socială

Locul II - ***Playhood - Teatru pentru schimbare socială*** - Fundația Policy Center for Roma and Minorities

Locul III - ***Telefonul Vârstnicului*** - Fundația Principesa Margareta a României

***Servicii de Asistență socială***

Locul I - ***Generații - Centrul Comunității*** - Fundația Principesa Margareta a României

Locul II - ***Sprijin moral, practic și material pentru vârstnici*** - Niciodată Singur - Prietenii Vârstnicilor

Locul III - ***Casa de tip familial cu numărul 100 "Speranța"*** - Hope and Homes for Children Romania

***Protecția mediului***

Locul I - ***Bio & Co - Cultivăm solidaritatea!*** - Ateliere Fără Frontiere

Locul II - ***Plăți pentru biodiversitate bazate pe rezultate*** - Fundatia ADEPT Transilvania

Locul III - ***Plantăm fapte bune în România*** - Asociația EcoAssist

***Dezvoltare economică și socială***

Locul I - ***Luptăm împotriva sărăciei prin dezvoltare economică*** - Fundația World Vision Romania

Locul II - ***Predau Viitor*** - Asociația Techsoup

Locul III - ***Permis pentru viitor, ediția 2016 – 2017*** - Fundația Pentru Comunitate

***Proiecte și campanii de Voluntariat***

Locul I - ***Zâna Merciluță - cabinet stomatologic mobil care acordă gratuit profilaxie și tratament copiilor cazuri umanitare*** - Merci Charity Boutique

Locul II - ***Green Service Learning*** - Fundația Noi Orizonturi

Locul III - ***BIG BUILD 2017: 36 de case în 5 zile*** - Habitat for Humanity România

***Proiecte pentru Tineret***

Locul I - ***KIDIBOT*** - StartEvo

Locul II - ***Playhood - Teatru pentru schimbare socială*** - Fundația Policy Center for Roma and Minorities

Locul III - ***Prima CARAVANĂ stradală din România de prevenire HIV adresată tinerilor din rural*** - Asociația Semper Musica

***Programe***

Locul I - ***Tech for Social Good - Code for Romania*** - Code4Romania

Locul II - ***MagiCAMP, tabăra copiilor diagnosticați cu cancer*** - Asociația MagiCAMP

Locul III - ***Foyer - Șansa tinerilor ce părăsesc instituțiile de stat*** - Fundația FARA

Locul III - ***Educlick -10 ani de solidaritate digitală*** - Ateliere Fără Frontiere

***Inițiative Cetățenești***

Locul I - ***Fondul pentru Democrație*** - Geeks for Democracy (G4D)

Locul II - ***Mediaș Alert*** - Mediaș Alert

Locul III - ***LEXY - platformă în limba română pentru copiii dislexici*** - Ionescu Bogdan

***Campanii de comunicare pe teme sociale***

Locul I - ***MagicHOME, Scaunul Solidarității*** - Asociația MagiCAMP & agenția JAZZ Communication

Locul II - ***Campanie de comunicare pentru proiectul de modernizare a Secției de terapie intensivă nou-născuți de la Spitalul Județean Constanța*** - Fundația Vodafone România & Asociația Dăruiește Aripi & Asociația Inima Copiilor & agenția Next Advertising

Locul III - ***#PeBune?*** - Fundația Motivation România & Andrei Tache & Irina Popa & Dana Ceaușu & Claudiu Jojatu & Ana Sipciu (Grup de lucru 8 ore peste program pentru o cauză bună)

***Premiul Special Organizația NEW ENTRY***

***Programul "înCerc" de Prevenție a Diabetului Zaharat de Tip 2 și a Bolilor Civilizației*** - Asociația Medicover

***Premiul Special pentru INOVAȚIE***

***MagicBOX, ajutoare lunare pentru copiii diagnosticați cu cancer*** - Asociația MagiCAMP

Pentru mai multe detalii despre Gala Societății Civile 2018, vizitați: [www.galasocietatiicivile.ro](http://www.galasocietatiicivile.ro)

***\*\*\*
Despre Gala Societății Civile***

Gala Societății Civile este cel mai amplu proiect care promovează și premiază activitatea sectorului asociativ din România. Inițiat în anul 2002, Gala Societății Civile are ca misiune recunoașterea tuturor inițiativelor luate pentru îmbunătățirea vieții într-o comunitate, promovarea și premierea spiritului civic și a responsabilității sociale în România.

**Gala Societatii Civile este un proiect THE INSTITUTE.**

**Susținătorii Galei Societății Civile 2018:**
Partener principal: KMG International
Partener pentru Sustenabilitate: Lidl România, Programul „Împreună cu LIDL pentru un viitor mai bun”
Sponsor fondator: Fundația Vodafone România
Parteneri: BCR, Bursa Binelui, Regina Maria – Rețeaua Privată de Sănătate

**Parteneri Media Principali:**
Rock FM, TVR, Adevărul, Dilema Veche, HotNews.ro, Posterscope, Promenada Mall

**Parteneri Media:**Discovery Channel, Radio România Cultural, Radio România Actualități, Republica, Zile și Nopți, News.ro, Iqads.ro, România Pozitivă, ȘtiriONG.ro

**Parteneri tradiționali:**
Gavrilă & Asociații, Dăescu Borțun Olteanu, Ambasada Sustenabilității, Netvibes România, AVON România, 360 Revolution, Kaustik, Zelist Monitor, Studio Set.